**AKADEMSKA NAGRADA AMAC-UK 2018.**

***Detaljne upute za prijavu***

Ovu nagradu dodjeljuje Almae Matris Alumni Croaticae - Ogranak za Veliku Britaniju (u daljem tekstu AMAC-UK), sa svrhom da **mladim znanstvenicima** iz Republike Hrvatske omogući i olakša ostvarenje projekata iz njihovog područja interesa. Cilj nagrade je, prije svega, pomoći kvaliteti znanstvenog rada u institucijama u domovini. Nužno je da projekt uključuje posjetu ili pospješuje znanstveni kontakt i suradnju s institucijama u Velikoj Britaniji iz danog područja.

Kandidat za ovu nagradu mora biti

(a) student na doktorskom studiju jednog od sveučilista u Republici Hrvatskoj ili doktor medicine na specijalističkom usavršavanju u Republici Hrvatskoj

(b) osoba s državljanstvom Republike Hrvatske

(c) osoba sa stalnim boravkom i/ili radnim odnosom u Republici Hrvatskoj

***Prijava za Nagradu AMAC-UK***

Kandidati koji udovoljavaju gore navedenim uvjetima mogu se prijaviti direktno na adresu AMAC-UK. Obavijest o raspisivanju natječaja poslana je prodekanima za znanost na fakultetima, ravnateljima znanstvenih institucija u Republici Hrvatskoj, rektorima sveučilista i Ministarstvu za znanost Republike Hrvatske.

Za ovogodišnju Nagradu AMAC-UK 2018. prijavnice moraju stići (poštom ili e-mailom) najkasnije **do 28. travnja 2018.** na adresu:

AMAC-UK

30 Hayward Road

Oxford

OX2 8LW

e-mail: amacuk1993@gmail.com

Prijavu treba pisati engleskim jezikom prema prijavnom formatu, koji je objavljen na web stranici AMAC-UK: http:/www.amacuk.net

Prijava u elektronskoj formi mora biti u .pdf formatu i sadržavati:

**1)** Kratak životopis kandidata i bibliografiju

**2)** Ispunjenu prijavnicu koja treba sadržavati:

A) svrhu i kratak plan projekta (najviše 500 riječi).

B) instituciju ili mjesto gdje se želi provesti projekt te kratko pismo kojim se dokazuje spremnost institucije na prihvaćanje kandidata.

C) vrijeme trajanja projekta.

D) procjenu kako ce projekt doprinijeti akademskoj karijeri kandidata

E) ocjenu značajanosti projekta za promicanje hrvatske znanosti ili kulture

F) obrazloženje kako sredstva nagrade sudjeluju u troškovima čitavog projekta

**3)** Pismo potpore kandidatu od osobe koja poznaje kandidatov dosadašnji rad i može procijeniti kvalitetu predloženog projekta. Ta osoba može biti (ali ne isključivo) predstojnik zavoda, voditelj laboratorija, ravnatelj institucije, voditelj slične inicijative itd***.***

***Akademsko područje kandidata i izborno tijelo***

Vijeće AMAC-UK svake godine formira Izbornu komisiju za dodjelu akademske nagrade AMAC-UK od raznih znanstvenika i stručnjaka, ovisno o akademskim područjima prijavljenih projekata. Vijeće AMAC-UK izabire komisiju između članova AMAC-UK (gdje god je to moguće) ili poziva odgovarajuće stručnjake izvan redova AMAC-UK.

***Iznos i uvjeti korištenja nagrade***

Vrijednost akademske nagrade AMAC-UK je £1000. Nagrada se može utrošiti samo za plaćanje troškova navedenih u prijavi projekta te mora biti iskorištena do 1. svibnja 2019..

***Izvještaj nakon završetka projekta***

Nakon završetka projekta od dobitnika se očekuje sažetak projekta, te pismeni izvještaj o koristenju nagrade. Izvještaj na engleskom jeziku treba predati u elektronskoj formi (.pdf dokument) teće isti biti objavljen na web stranici AMAC-UK (http://www.amacuk.net/).